text: Dansk ishockeymester mister tre profiler 
  07 juni 2013 kl. 08.10
  Tre spillere forlader Sønderjyskes ishockeyhold efter denne sæson, hvor de har bidraget til at vinde DM-guld.
  Sønderjyske Ishockey vandt DM-guldet i den forgangne sæson, men alligevel rydder mestrene op i truppen før den kommende sæson.
  Sønderjyderne siger farvel til Nikolaj Rosenthal, Lasse Sandgaard og Joachim Holten-Møller, som alle fortsætter i andre klubber.
  Nikolaj Rosenthal flytter tilbage til Sjælland og skal fra den kommende sæson spille for det nyetablerede hold Rungsted Ishockey.
  Lasse Sandgaard har underskrevet en kontrakt med DM-sølvvinderne Frederikshavn White Hawks, mens Joachim Holten-Møller skifter til en unavngiven klub efter fire sæsoner hos Sønderjyske.
  